text: On maailmakuulsaid inimesi, kuid kas ikkagi on nad kogu maailmas kuulsad? Kui räägitakse, et miljonid vaatavad telestaare, siis ometi on miljardid, kes neid ei tunne. Nii et mis on ikkagi maailm? Maailm, kus on kliimamuutused, saastatus kasvab ja ressursid aina vähenevad ? Selle Kõiksuses meie tiirlev pall – Maa – on hädas, ta nutab, sest meid on liiga palju ja me rüüstame Maad ning tapame üksteist, loomi, linde, puid, taimi, liblikaid. Kui kaua veel? Kui kauaks on meile antud aega? Ja nüüd me arutame usklike arvu üle Eestis ja eutanaasiast. Ei loe enam, kas oleme kristlased, moslemid, hindud, budistid, ateistid või midagi muud. Kõik me oleme vastutavad olukorra ees, kuhu oleme sattunud – ökoloogilise kriisi ees! Ja pole meil pääsu, olgu me usklikud või mitte, kui me nii jätkame.